OzLabs/hebrew-wiki-articles huggingface dataset:
ינשוף (פו הדב)

ינשוף (באנגלית: Owl) הוא דמות בדיונית בסדרת ספרי וסרטי פו הדב מאת אלן אלכסנדר מילן. הוא הדמות המבוגרת ביותר והיהירה והדברנית ביותר בסיפורי פו הדב המחשיב את עצמו כמנטור וכמורה של כל הדמויות האחרות. דמותו לא מבוססת על מראה של בובה ממולאת, כך שבאיורי הספרים הוא נראה פחות או יותר כמו ינשוף אמיתי.

ינשוף ורוב חבריו מאמינים שהוא החיה האינטליגנטית ביער, אך במציאות הוא די פזור נפש. לעיתים קרובות הוא מאריך בדיבור, נושא נאומים רבי מלל ועושה שימוש במילים שידידיו לא מבינים. אף על פי שינשוף אוהב להציג את עצמו כבעל ידע, כמו כל הדמויות האחרות, יכולת האיות שלו לא מן המשופרות – הוא כותב את שמו באיות השגוי "Wol". כאשר מגיע אליו פו הדב כדי שיסייע לו לכתוב את ברכת יום ההולדת עבור איה, אומר לו ינשוף שהוא כותב "יום הולדת שמח באהבה מפו" (A very happy birthday with love from Pooh), אך למעשה הוא כותב HIPY PAPY BTHUTHDTH THUTHDA BTHUTHDY. פו, שבעצמו לא יודע קרוא וכתוב, הולך לדרכו שמח וטוב לב עם הברכה שכתב ינשוף והוא מכיר לו תודה על כך. כאשר ארנב (שרמת הקריאה והכתיבה שלו סבירה), מגיע לדון עם ינשוף על פתק שהשאיר להם כריסטופר רובין, אין ביכולתו של ינשוף לקרוא את הפתק. אך במקום להודות בכך, הוא מנתב את השיחה עד שהוא גורם לארנב בעורמה לקרוא את הפתק בקול רם, ובנקודת זמן זו ממשיך ינשוף בהתנהלותו החכמה כביכול כאילו הוא ידע מההתחלה מה כתוב בפתק.

בספרי פו הדב, מתייחס ינשוף לדמויות האחרות בהתנשאות אך באדיבות. הוא עשוי להיות כעסני וניתן להרגיזו בקלות, במיוחד כאשר ידידיו מתעלמים מנאומיו הארוכים או מפריעים לו כאשר הוא נושא אותם. לעיתים הוא מרכיב משקפי קריאה ומשתמש בטפריו כידיים, ולא בכנפיו כמו בסרטי וולט דיסני. הוא מתגורר בבית על עץ. בית זה התמוטט בסערה בפרק השמיני של הספר הבית בקרן פו. בסופו של דבר מגלה איה את מה שהוא חושב שהוא "הבית המושלם החדש עבור ינשוף", מבלי להבין שזה למעשה ביתו של חזרזיר. אף על פי כן, חזרזיר מציע את הבית לינשוף.

בסדרת הסרטים של וולט דיסני, דמותו של ינשוף יותר מתרוננת וידידותית. הוא מדבר במבטא חזק האופייני לדרום אנגליה. הוא נהנה לספר סיפורים על קרובי משפחתו, כולל בן דודו דקסטר, בכל עת שמתרחש משהו שמזכיר לו אותם, אך רבים מסיפוריו הם חסרי תכלית ומגוחכים. בסרט פו הדב ביום סגריר הוא עובר להתגורר כאמור בביתו של חזרזיר, אך אירועים אלו לא זוכים להתייחסות החל מהסרט פו הדב ויום ההולדת של איה. בסדרה חבריי טיגר ופו דמותו לא מופיעה.

דמותו של ינשוף דובבה על ידי האל סמית' בין השנים 1966–1991, על ידי אנדרה סטויקה בין השנים 1997–2007 והחל משנת 2011 הוא מדובב על ידי קרייג פרגסון. בגרסאות העבריות לסרטי פו הדב הוא מדובב על ידי יעקב בוך.

==קישורים חיצוניים==

* [http://disney.wikia.com/wiki/Owl_(Winnie_the_Pooh) הדף של ינשוף בדיסני-ויקי]

קטגוריה:דמויות ספרותיות
קטגוריה:דמויות מפו הדב
קטגוריה:בעלי חיים בדיוניים
קטגוריה:דיסני: דמויות
קטגוריה:ינשופיים בתרבות
מפרץ דופרה

מפרץ דופרה (באנגלית: Duperré Bay) הוא מפרץ שרוחבו 6 קילומטרים, הנמצא צפונית מערבית לחצי האי הולו, בקצהו הדרום מערבי של האי בראבנט, בחצי האי פאלמר שבאנטארקטיקה.

==היסטוריה==
המפרץ התגלה על ידי המשלחת הצרפתית לאנטארקטיקה (אשר חקרה את האזור בין השנים 1903 - 1905), בהנהגתו של ז'אן-באטיסט שארקו, אשר קרא למפרץ על שם סגן אדמירל שארל דופרה מחיל הים הצרפתי.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4180 מפרץ דופרה] באתר הסקר הגאולוגי של ארצות הברית

==הערות שוליים==

דופרה
פרוטוצרטופסיים

פרוטוצרטופסיים (שם מדעי: Protoceratopsidae) היא משפחה של דינוזאורים צרטופסים שחיו בתור הקרטיקון לפני 71–85 מיליון שנה.

יצורים אלה היו מאבותיהם של הצרטופסיים הגדולים כמו הטריצרטופס אך לא היו להם קרניים על אפם והעטרה שלהם הייתה קטנה מאוד אך היה להם מקור קרני. מאובניהם התגלו רק באסיה ובייחוד בסין ומונגוליה.

הם היו קטנים בהרבה מהצרטופסיים ואורכם הגיע ל-1–2.5 מטר בממוצע.

==סוגים==
* פרוטוצרטופס (Protoceratops)
* Ajkaceratops
* בגצרטופס (Bagaceratops)
* ברויצרטופס (Breviceratops)
* Gobiceratops
* Lamaceratops
* Magnirostris
* Platyceratops

חלק מהסוגים במשפחה הועברו למשפחה נפרדת, בגצרטופסיים ואחרים למשפחת הלפטוצרטופסיים.
== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:צרטופסים
דן אלון (סייף)

דניאל "דן" אלון (28 במרץ 1945 - 31 בינואר 2018) היה ספורטאי ישראלי, אלוף ישראל בסיף בכל שלושת סוגי הנשק (רומח, חרב ודקר) וחבר במשלחת האולימפית הישראלית במינכן 1972. באולימפיאדה הוא הגיע לשלב שמינית הגמר ברומח.

אלון זכה לנצח את אלוף העולם פרידריך ויסל ממערב גרמניה.

== ביוגרפיה ==
בגיל 12 החל אלון להתאמן בסיף בעקבות אביו, מאיר אלון, שהיה אלוף ישראל בסיף בשנות ה-50. הוא התאמן בקבוצת מכבי תל אביב ובהמשך בקבוצת מכבי רמת גן בהדרכתו של אנדרי שפיצר.

בנובמבר 1971 זכה אלון באליפות ישראל בפעם השנייה ברציפות בכל שלושת סוגי הנשק בסייף, רומח חרב ודקר.

באולימפיאדת מינכן (1972) הגיע אלון עד לשלב שמינית הגמר בתחרות ברומח אישי לאחר שניצח בשלב הראשון ב-3 קרבות והפסיד בשניים ובשלב שמינית הגמר הוא ניצח בשני קרבות והפסיד ב-3 קרבות ביניהם לויטולד ווידה מפולין שזכה בהמשך במדליית הזהב. בקרב האחרון הוא הוביל 0-4 על סייף בריטי והיה זקוק לדקירה אחת על מנת לעלות לשלב רבע הגמר אך לבסוף הוא נוצח באופן מפתיע 5-4.

ב-21 באוגוסט 1972 הגיעו למינכן ראשוני הספורטאים הישראלים, בהם הסייפים אלון ויהודה וינשטיין. כיוון שהיו הראשונים שהתחרו, ניתנה להם האפשרות לבחור באיזו דירה לגור, והם בחרו בדירה מס' 2 משום שהייתה היחידה שכללה מרפסת. בליל 4 בספטמבר במהלך התקפת הטרור על המשלחת הישראלית לאולימפיאדת מינכן הורו המחבלים למשה ויינברג הפצוע מדירה מס' 1 להוביל אותם אל שאר הישראלים בבניין. ויינברג, ששמר על קור רוח למרות פציעתו, דילג על דירה מס' 2 הסמוכה. אלון ו-4 שותפיו לדירה הבינו שהם חייבים לברוח מיד, אבל כדי לא לעורר רעש הלכו לאט לאט אל המרפסת, וממנה קפצו למטה.

באליפות ישראל בסיף שנערכה באוניברסיטת חיפה בינואר 1973 זכה אלון בחרב לפני יהודה ויינשטיין מהפועל צפת ואחיו הצעיר יורם אלון אף הוא ממכבי רמת גן וברומח לפני יורם אלון ויהודה ויינשטיין.

ב-31 בינואר 2018 נפטר אלון בגיל 72 ממחלת הסרטן.

== קישורים חיצוניים ==

* 
* 
* 

==הערות שוליים==

קטגוריה:סייפים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת מינכן (1972)
קטגוריה:ישראלים שנולדו ב-1945
קטגוריה:ישראלים שנפטרו ב-2018
אופל סנטור

אופל סנטור (בגרמנית: Opel Senator) היא מכונית סלון מתוצרת יצרן הרכב הגרמני אופל, חברת בת של קונצרן הרכב ג'נרל מוטורס, אשר יוצרה בין השנים 1978–1993.

מהדגם יוצרו 204,640 יחידות.
==ייצור דגמים זהים ל"אופל סנטור" על ידי חברות בת של ג'נרל מוטורס==
בארצות הברית ובדרום אפריקה יוצר הדגם כ"שברולט סנטור" (Chevrolet Senator).

בדרום קוריאה יוצר הדגם תחת השם "Daewoo Imperial".

בבריטניה יוצר הדגם על ידי ווקסהול מוטורס תחת השם "Vauxhall Royale" (בין השנים 1978–1983).

ביוגוסלביה הדגם היה קרוי "Opel Kikinda" (יוצר ברישיון אופל על ידי "IDA-Opel").

==דורות "אופל סנטור"==

* דור ראשון - יוצר בין השנים 1978–1986
* דור שני - יוצר בין השנים 1987–1993, יוצרו 69,905 יחידות.

==דגמי "אופל סנטור"==
* סנטור
* סנטור C
* סנטור CD
* סנטור CS (יוצר משנת 1985)
* סנטור S (יוצר בין השנים 1978–1982)

==תצורות "אופל סנטור"==
* 4 דלתות - סלון
* אמבולנס (דור ראשון, יוצר בין השנים 1982–1986)
==תאוצות "אופל סנטור"==
* בין 0–100 קמ"ש, 10.5 שניות (מנוע 2,490 סמ"ק - דור שני)
* בין 0–100 קמ"ש, 9.8 שניות (מנוע 2,594 סמ"ק - דור שני)
* בין 0–100 קמ"ש, 9.0 שניות (מנוע 2,969 סמ"ק, המפיק 130 כ"ס - דור שני)
* בין 0–100 קמ"ש, 7.8 שניות (מנוע 2,969 סמ"ק, המפיק 150 כ"ס - דור שני)
* בין 0–100 קמ"ש, 6.5 שניות (מנוע 3,983 סמ"ק - דור שני)

== תמונות ==
<gallery mode="packed" heights="120">
קובץ:SenatorA1CD78290505 (31).JPG | אופל סנטור - דור ראשון
קובץ:Opel SENATOR 3.0 E AUTOMATIC dutch licence registration JB-JZ-59-.JPG | אופל סנטור - דור ראשון
קובץ:SenatorA1CD1978290505(4wik) (cropped).JPG | אופל סנטור - דור ראשון
קובץ:Opel Senator A 2 Krankenwagen von Miesen 1982-1986 Front.JPG | אופל סנטור - דור ראשון בתצורת אמבולנס
קובץ:Opel Senator A 2 Krankenwagen von Miesen 1982-1986 Heck.JPG | אופל סנטור - דור ראשון בתצורת אמבולנס
קובץ:Opel Senator B front 20080102.jpg | אופל סנטור - דור שני
קובץ:OPEL-VAUX-SENATOR B.jpg | אופל סנטור - דור שני
קובץ:SenatorVorne.jpg | אופל סנטור - דור שני
קובץ:1992 Opel Senator C30NE (15020432285).jpg | אופל סנטור, שנת 1992 - דור שני
קובץ:Opel Senator 3.0 (side).jpg | אופל סנטור, שנת 1992 - דור שני
קובץ:
</gallery>
== קישורים חיצוניים ==

* 
* [http://klasyki.auto-swiat.pl/opel-senator-limuzyna-dla-senatora/4f0cd "אופל סנטור" לימוזינה כולל תמונות] , klasyki.auto-swiat.pl

==הערות שוליים==

קטגוריה:מכוניות סלון
קטגוריה:אמבולנסים
קטגוריה:דגמי מכוניות שהושקו ב-1978
סנטור
קטגוריה:כלי רכב גרמניים
תקוות גדולות (סרט, 1934)

תקוות גדולות (באנגלית: Great Expectations) הוא סרט קולנוע משנת 1934, עיבוד לרומן באותו שם מאת צ'ארלס דיקנס. רוב השחקנים בסרט הם אמריקאים, וזו הגרסה הקולית הראשונה של הרומן. הסרט הופק בהוליווד על ידי אולפני יוניברסל בבימויו של סטיוארט ווקר. בסרט מככבים פיליפס הולמס בתפקיד פיפ, ג'יין וייאט בתפקיד אסטלה, ופלורנס ריד בדמות מיס האווישם.

מבקרים מחשיבים את הסרט הזה לנחות מהגרסה הקלאסית מ-1946 בבימויו של דייוויד לין. בשני הסרטים גילם פרנסיס ל. סאליבן את הדמות של עורך הדין ג'אגרס.

הסרט שונה מהמקור הספרותי בכך שמיס האווישם היא יותר תמהונית מאשר מטורפת. שלא כמו ברומן היא אינה עוטה על עצמה את ההינומה מיום כלולותיה, והיא אינה האחראית לצרות שקורות לפיפ עם אסטלה. כמו כן היא מתה מסיבות טבעיות ולא בשריפה, מותה גם לא מוצג על המסך.

==צוות השחקנים==
* הנרי האל – אייבל מגוויץ'
* פיליפס הולמס – פיפ
* ג'יין וייאט – אסטלה
* פלורנס ריד – מיס האווישם
* אלן הייל – ג'ו גרג'רי
* רפאלה אוטאנו – גברת ג'ו
* ג'ורג' סארוד – קומפייסון
* פרנסיס ל. סאליבן – ג'אגרס
* דאגלס ווד – וופסל
* פורסטר הארווי – הדוד פאמבלצ'וק
* ג'ורג' פ. ברקסטון – פיפ הילד
* הארי קורדינג – אורליק
* איילי מאליון –שרה פוקט
* אן האוורד – אסטלה הילדה
* וולטר ארמיטאג' – הרברט פוקט

==קישורים חיצוניים==

* [http://tcmdb.com/title/title.jsp?stid=76861 "תקוות גדולות"] באתר TCM Movie Database

==הערות שוליים==

קטגוריה:סרטים המבוססים על תקוות גדולות
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים אמריקאיים משנת 1934
קרחון ג'נר

קרחון ג'נר (באנגלית: Jenner Glacier) הוא קרחון שאורכו 6 קילומטרים, הזורם לכיוון דרום מערב מהרי סולוואי. הקרחון זורם בין פסגת פאפראט לבין פסגת קונדולוב, לתוך הזרוע המזרחית של מפרץ דופרה, בדרום האי בראנבאנט בארכיפלג פאלמר, שבאנטארקטיקה.

==היסטוריה ומקור השם==
הקרחון הופיע לראשונה על מפה של ממשלת ארגנטינה משנת 1953, אולם במפה אין לו שם. הקרחון צולם על ידי חברת האנטינג אירוסרווייס (Hunting Aerosurveys Ltd) הבריטית אשר צילמה את האזור בין השנים 1956–1957, והופיע במפה שצוירה על בסיס תמונות אלה בשנת 1959.
שמו של הקרחון ניתן לו על ידי ועדת השמות האנטארקטית של הממלכה המאוחדת, והוא נקרא על שם הרופא האנגלי אדוארד ג'נר, מחלוצי הרפואה המונעת, אשר המציא בשנת 1796 את החיסון נגד אבעבועות שחורות.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7525 קרחון ג'נר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109523 קרחון ג'נר] באתר מרכז המידע האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7105&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ג'נר] באתר הגאזט האנטארקטי (SCAR)

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== הערות שוליים ==

ג'נר
קטגוריה:ערכים עם קואורדינטות
קטגוריה:הממלכה המאוחדת והאזור האנטארקטי
ירח דבש בלאס וגאס

ירח דבש בלאס וגאס (באנגלית: Honeymoon in Vegas) הוא סרט קומדיה אמריקאי משנת 1992 עם ניקולס קייג', שרה ג'סיקה פרקר וג'יימס קאן בתפקידים הראשיים.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי, ניקולס קייג' היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

זוכת האוסקר אן בנקרופט מופיעה בסרט בתפקיד קטן.

ב-2015 הועלה בברודוויי מחזמר בשם זה המבוסס על הסרט עם טוני דנזה בתפקיד הראשי של טומי קורמן.
==תקציר העלילה==
ג'ק סינגר (ניקולס קייג') הוא חוקר פרטי בניו יורק. הוא מגיע לבית חולים בו מאושפזת אמו (אן בנקרופט). היא מבקשת ממנו שיישבע שלא יתחתן לעולם כי רק היא אוהבת אותו. כשהוא מהסס היא נופחת את נשמתה.

ג'ק נמצא במערכת יחסים עם בטסי (שרה ג'סיקה פרקר) מורה בבית ספר, הלוחצת עליו להתחתן והוא נמנע בגלל התחייבותו לאמו. לבסוף הוא נכנע ושניהם טסים להתחתן בלאס וגאס.

הם מתאכסנים במלון באליז שם נערך פסטיבל של חקייני אלביס פרסלי. לשם מגיע גם קלפן מקצועי מצליח בשם טומי קורמן (ג'יימס קאן). קורמן מתבונן בבטסי והיא מזכירה לו את אשתו המנוחה דונה. הוא מחליט לכבוש אותה לעצמו לשם כך הוא מארגן משחק קלפים מכור ומזמין את ג'ק למשחק.

בתחילה מרוויח ג'ק 2.000 דולר וקורמן מושך את שימשיך במשחק עד שג'ק מפסיד ונשאר חייב לו 65.000 דולר שאין לו כל אפשרות לשלם.

קורמן מאיים על ג'ק ומסביר לו מה עושים באחד שלא משלם אך הוא נותן לו אפשרות נוספת, הוא מוכן לוותר לו על החוב אם יאפשר לו לבלות סוף שבוע "אפלטוני" עם בטסי.

ג'ק מזדעזע בהתחלה מהרעיון אך מבין שאין לו מוצא. הוא מודיע זאת לבטסי והיא בתחילה מזועזעת ממנו אך מתרככת מהר כדי שיוכלו להינשא לאחר שתיפתר בעיית החוב.

היא מסכימה לטוס לחווילתו של קורמן בהוואי שם הוא ממשיך את ניסיונות החיזור ובטסי מתחילה להיענות לו.

בינתיים ג'ק מתחרט על כל העסק וטס להוואי להחזיר את בטסי. קורמן מודע לכך ונותן הוראה לידידו מאהי מאהי (נוריוקי מוריטה) שיאסוף אותו משדה התעופה ויעכב אותו. הוא מוביל את ג'ק לצ'יף אורמן (פיטר בויל) במקום לקורמן.

לבסוף מצליח ג'ק להגיע לקורמן ומתעמת אתו. הוא נאסר ומשוחרר בערבות כדי לגלות שקורמן ובטסי כבר טסו להתחתן בלאס וגאס.

הוא טס ללוס אנג'לס ומגלה שהטיסה ללאס וגאס יוצאת מאוחר. ברגע האחרון הוא מצטרף אל קבוצת "מעופפי אלביס" שאנשיה לבושים כאלביס ומתכוננים לצניחה לרחבת מלון באליז. ג'ק מצטרף אליהם מחוסר ברירה אף על פי שלא צנח מעולם. הוא מתלבש בבגדי אלביס ומחכה בפחד לצניחה.

בינתיים במלון מתכונן קורמן לקחת את בטסי להתחתן אך היא ברגע האחרונה נרתעת ובורחת ממנו. היא "שואלת" בגדי רקדנית ויוצאת לרחבת המלון לקבל את הצונחים וג'ק צונח לפניה. הם מתחבקים ויוצאים להתחתן עם כל חקייני אלביס כשג'ק לבוש גם הוא כאלביס.

==קישורים חיצוניים==

*[https://www.youtube.com/watch?v=e9Q6r1UpNUQ קדימון לסרט ירח דבש בלאס וגאס], באתר יוטיוב

קטגוריה:סרטי 1992
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי קאנטרי
קטגוריה:תיאורים תרבותיים של אלביס פרסלי
פסגת פאפראט

מיקום האי בראבנט
פסגת פאפראט (באנגלית: Paprat Peak; בבולגרית: връх Папрат) הוא הר המכוסה קרח, שגובהו 650 מטרים, בהרי סולוואי שבאי בראבאנט, בארכיפלג פאלמר שבאנטארקטיקה. 

הפסגה נמצאת מצפון מזרח לקרחון קוך, מצפון למפרץ צ'יריגואנו, ומדרום מזרח לקרחון ג'נר.

הפסגה ממוקמת 3.5 ק"מ מזרחית לפסגת קונדולוב, 4.4 קילומטרים דרום מזרחית להר אקיאר, כ-7 ק"מ דרומית מערבית לפסגת קוק וכ-6 ק"מ צפוני מזרחית להר באקל.

== היסטוריה ==
=== גילוי הפסגה ===

הפסגה מופתה לראשונה על ידי סקר בריטי בשנת 1980.

=== מקור השם ===

הפסגה קרויה על שם היישוב פאפראט שבדרום בולגריה.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=137948 פסגת פאפראט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פאפראט
קטגוריה:ערכים עם קואורדינטות
אופל ספידסטר

אופל ספידסטר (בגרמנית: Opel Speedster) היא מכונית ספורט, בתצורת רודסטר, מתוצרת יצרן הרכב הגרמני אופל, חברת-בת של קונצרן הרכב ג'נרל מוטורס, אשר יוצרה בין השנים 2001–2005.

דגם ה""אופל ספידסטר" יוצר על ידי "לוטוס" בבריטניה, מחוז נורפוק, בעיירה הת'ל (Hethel), בשיתוף פעולה של "אופל".

==אופל ספידסטר==
,
* 2 דלתות – רודסטר
* 2 מושבים
* דגם ה"אופל ספידסטר" נבנה על ידי יצרנית רכבי הספורט והמרוץ לוטוס (Lotus Cars Limited) הבריטית, עבור יצרן הרכב "אופל"
* דגם "אופל ספידסטר" הוצג לראשונה בתערוכת המכוניות הבינלאומית בז'נבה במרץ 1999, אך שיווקו החל רק בשנת 2001
* דגם ה"אופל ספידסטר" נמכר כ"Vauxhall VX220" בבריטניה, ותחת השם "Daewoo Speedster" בשוקי אסיה
* יוצרו 7,996 יחידות
* תאוצת דגם "אופל ספידסטר", מנוע 2,198 סמ"ק בין 0–100 קמ"ש היא 5.9 שניות
* תאוצת דגם "אופל ספידסטר", מנוע 1,998 סמ"ק (מגדש טורבו), בין 0–100 קמ"ש היא 4.9 שניות

==תצורות "אופל ספידסטר"==
* ספידסטר 2.2
* ספידסטר 2.0 טורבו (יוצרה בין השנים 2004–2005, קרויה גם: "אופל ספידסטר טורבו")

== תמונות ==
<gallery mode="packed" heights="120">
קובץ:Opel Speedster 2.2.JPG | אופל ספידסטר
קובץ:Opel Speedster silver f.jpg | אופל ספידסטר
קובץ:IAA 2001 179 - Flickr - Axel Schwenke.jpg | אופל ספידסטר
קובץ:Speedster Turbo 1.JPG | אופל ספידסטר, מנוע טורבו
קובץ:W1393-Opel Speedster TableauBord 82297.JPG | אופל ספידסטר – מבט לתא הנהג
קובץ:Opel Speedster 2.2 Heck.JPG | אופל ספידסטר
קובץ:Speedster Turbo 2.JPG| אופל ספידסטר
</gallery>

==ראו גם==
* אופל

== קישורים חיצוניים ==

* 
* 
* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות מנוע מרכזי
קטגוריה:דגמי מכוניות שהושקו ב-1999
ספידסטר
קטגוריה:כלי רכב גרמניים
רעב לאב

רעב לאב (באנגלית: Father Hunger) היא תופעה בה ילדים מבטאים צורך גדול בקשר עם אבותיהם, לרוב בעקבות ניתוק קשר של האבות מילדיהם, או כאשר הם ממעטים להיות ביחסים קרובים עם ילדיהם. תופעה זו באה לידי ביטוי יותר בין אבות לבין בנים ומאשר בין אבות לבנות.

== התפתחות המושג ==
המונח מתייחס לצורך הגדול של בנים ובנות להתחבר לאבותיהם. היסטורית, במקרים רבים ילדים חונכו על ידי נשים, לעיתים באמצעות המטפלת במעון היום, הגננת בגן הילדים, ובמשפחה לרוב על ידי האם כמטפלת העיקרית. כתוצאה מכך, במקרים אלו, הקשר הרגשי והגופני בין בנים לאימהות מבוסס מגיל צעיר. המצב אינו בהכרח כך עם אבות. למרות זאת, ילדים משתוקקים מטבעם וזקוקים לקשר רגשי עם אבותיהם.

תאוריות פסיכודינמיות רואות ברעב זה מרכיב חשוב בהתפתחות הילד, שיש לתת לו תוקף. בדרך כלל ניתן לצפות התפתחות של רעב לאב כבר בשלב הילדות המוקדמת. אין רעב לאב, כאשר האב מגיב בקביעות מתוך כוונה, קשר פיזי והצהרה מזינה. הרעב מסופק רק כאשר הבן חווה את חזרתו של האב. מחקרים מצביעים על כך, שחשיבות האב בחיי ילדיו גדולה ואינה פחותה מזו של האם. תפקיד האב בחיי ילדיו חובק רבדים רבים: גידולם, דאגה לכלכלתם ולחינוכם. האב הוא סמל לגבריוּת ומודל חיקוי להתנהגות ולהזדהות; הוא בעל תפקיד חשוב ביצירת תפקידי המין אצל ילדיו; הוא נציג הסמכות והסופר-אגו; דמותו נתפסת כחזקה ומגנה, ומסוגלת לטפל בקשיים ובמשברים. כמו כן, לעיתים קרובות האב הוא חבר.

== תסמינים ==
בקרב רבים מהבנים, מתפתח הרעב לאב, לסבל רגשי, בעיקר במצבים בהם נוכחות האב נשללת מהילד בניגוד לרצונו. אז הרצון לקשר גורם למצוקה של ממש. עם זאת אבות עשויים להיות לא מודעים לצורך של בניהם או שהם עלולים להיות מאוימים על ידי כך. במקרים מסוימים כאשר קיימת פגיעה ברורה, של ההתעללות או ההזנחה, נוצרות אסטרטגיות הישרדות אצל הילד, מה שגורם לעיתים קרובות לזעם מופנם המתורגם להתנהגות אלימה או להתנהגויות נמנעת. במקרים שבהם מתעלמים מן הרעב, או לא מכירים בצורך ואף מזלזלים או בזים לו, הכאב עלול להיות מופנה כלפי עצמו. לעיתים ילדים יאמרו: "משהו חייב להיות לא בסדר איתי" או "יש לי חסרון גדול וקיצוני שאבא לא יכול להתגבר עליו". השלכה נוספת על נפשו של הילד קשורה לחסר הקיים בדמות גברית והזדהות ולמודל אבהי מיטיב. חסך זה עלול להתפתח לצורך בפיצוי באמצעות התנהגויות כגון הצלחה בעסקים, מיניות מופרזת, שייכות לכנופיות ועוד.

== קישורים חיצוניים ==
* [https://web.archive.org/web/20180107221856/http://www.family.co.il/%D7%94%D7%90%D7%91_%D7%94%D7%A0%D7%95%D7%98%D7%A9&#x20;&#x20; האב הנעדר- נטישת אב את ילדיו / דר' שרה ברסלרמן 14.02.2010] 
* 

== הערות שוליים ==

קטגוריה:אבהות
קטגוריה:לימודי גבריות
קטגוריה:ערכים שנוצרו בשת"פ ויקימדיה - משרד הרווחה
ליאורה מוריאל

ליאורה מוריאל (באנגלית: Liora Moriel; נולדה ב-1949) היא עיתונאית, זמרת, כנרת, פמיניסטית ופעילה חברתית ישראלית שכיהנה כיושבת ראש אגודת הלהט"ב בשנים 1991–1993. הפיקה את פסטיבל המוזיקה הבינלאומי הראשון לנשים ע"ש ז'קלין די פרה, שנערך בבאר שבע.

==ביוגרפיה==
מוריאל נולדה וגדלה בתל אביב. בגיל 10 עברה עם משפחתה לקנדה. בגיל 19 עלתה לישראל לבדה. היא בעלת תואר ראשון בסוציולוגיה ובפסיכולוגיה מהאוניברסיטה העברית בירושלים. בגיל 30 הגיעה לבאר שבע ללמוד בבית הספר לאמנות. בשנות ה-90 עברה להתגורר במיתר עם בת הזוג שלה סוזן קירשנר. 

בשנות ה-80 שימשה מוריאל כתבת ג'רוזלם פוסט בנגב וצלמת וכתבת בעיתון דבר בדרום.

בסוף יוני 1986 הפיקה את פסטיבל המוזיקה הבינלאומי הראשון לנשים שנערך בבאר שבע והוקדש ליצירות של מלחינות נשים מכל התקופות, הלאומים והז'אנרים.

מוריאל עמדה בראש העמותה לקידום החינוך והתרבות בנגב וכיו"ר ניהלה את "פסטינגב - פסטיבל בינלאומי למוזיקת עמים" שנערך בספטמבר 1990. 

מוריאל ערכה את העיתון נתיב נוסף בין השנים 1991–1994.

בשנת 1991 הניחה מוריאל, כיו"ר אגודת הלהט"ב זר במוזיאון יד ושם, לזכר הקורבנות ההומואים שנרצחו בשואה. היא התבקשה לעזוב את המקום והזר הוסר. במסגרת שבוע הגאווה שנערך ביוני 1992 היא הגיעה בראש קבוצת פעילות ופעילים ליער להב לציון 13 שנים לנטיעת 3000 עצים ביער להנצחת להט"בים שניספו בשואה ובמלחמת העצמאות. בסוף דצמבר 1992 נפתח קו שירות חדש 056, לשיחות וייעוץ עם פסיכולוגים לאנשי הקהילה ומשפחותיהם.

בתקופתה כיו"ר האגודה, תוקן החוק לשוויון ההזדמנויות בעבודה, שנאסרה הפליה מחמת נטייה מינית, מד"א הכיר בזכותן של בנות זוג לסביות לצורך ביטוח דם ונערך ההפנינג הגאווה הראשון בישראל בגינת שינקין.

מוריאל לימדה בחוג לאנגלית באוניברסיטת מרילנד, שם קיבלה את הדוקטורט שלה בספרות על דמותו של היהודי בקולנוע ובספרות בארצות הברית בשנים 1927–1947.

מוריאל כתבה את הביוגרפיה של ברברה סטרייסנד באנציקלופדיה לנשים יהודיות באנגלית.

כיום חיה מוריאל עם קירשנר בסילבר ספרינג במרילנד שבארצות הברית והן אמהות לזוג תאומים.

== ספריה ==
* מי ומה - נשים בישראל

==קישורים חיצוניים==

* [https://jwa.org/encyclopedia/author/moriel-liora ליאורה מוריאל]: דף המחברת באנציקלופדיה לנשים יהודיות 
* 
* 

== הערות שוליים ==

קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:עיתונאים להט"בים ישראלים
קטגוריה:יו"ר אגודת הלהט"ב
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:סגל הג'רוזלם פוסט
קטגוריה:סגל דבר
קטגוריה:פמיניסטיות ישראליות
קטגוריה:פמיניסטים ישראלים
קטגוריה:באר שבע: אישים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת מרילנד
קטגוריה:בעלי תואר דוקטור מאוניברסיטת מרילנד
קטגוריה:ישראליות שנולדו ב-1949
קטגוריה:ישראלים שנולדו ב-1949
אלקסיתימיה

אלקסיתימיה (Alexithymia) היא קושי ביכולת להרגיש, להביע או לזהות רגשות. התופעה קיימת ב-10% מהאוכלוסייה, ומופיעה בעיקר אצל גברים. אלקסיתימיה אינה מוגדרת כהפרעה נפשית או אישיותית, אלא כתופעה רגילה. אין כיום תרופה או פתרון לאלקסיתימיה.

הפסיכותרפיסט פטר סיפנאוס היה הראשון שטבע את המושג אלקסיתימיה ב-1973. הוא הבחין בכך שתופעה זו מאפיינת אנשים שמתקשים לתאר במילים ולהבחין בשונות שבין רגשותיהם, הם לעיתים נאלצים לבטא אותם באמצעות סמפטומים גופניים.

== אלקסיתימיה נורמטיבית אצל גברים ==
אלקסיתימה קיימת ב-10% מהאוכלוסייה ומופיעה בעיקר אצל גברים. רונלד פ. לבנט טבע את המושג אלקסיתימיה נורמטיבית על מנת להגדיר לקות שמאפיינת בעיקר גברים אשר אינם מודעים לרגשותיהם ולעיתים גם לתחושותיהם הגופניות. המעגל החברתי הראשון התורם להתפתחות התופעה נבנה במערכת יחסיו של התינוק עם הדמויות ההוריות הראשונות. 

== טיפול ואבחנה ==
השאלון המקובל לאבחון אלקסיתימיה נורמטיבית הוא (Normative Male Alexithymia Scale (NMAS. יש הסוברים שטיפול בגישה אנליטית או פסיכודינאמית אינו מתאים לרובם וכי הגישה המתאימה היא טיפול קוגניטיבי התנהגותי. המטרה הטיפולית היא לחזק את היכולות לזהות ולהבין רגשות.

בנוסף, לעיתים רגשות באים לידי ביטוי גופני המתבטא בין היתר, בדיווחים על כאבים פיזיים, אי שקט, התנהגות אגרסיבית ואלימה, פעילות יתר, או לחלופין עייפות וחוסר אנרגיה – יש לשלב בטיפול אלמנטים מתוך ההתנהגות הפיזית הגברית. מוצע כי הטיפול ילווה מטלות לביצוע בין הפגישות, ובהם, בין היתר, פעילות גופנית. התנהלות פיזית זו, עשויה לווסת את ההתנהלות הרגשית ולאפשר איזון מחודש.

==קישורים חיצוניים==

== הערות שוליים ==

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:ערכים שנוצרו בשת"פ ויקימדיה - משרד הרווחה
תייר מזדמן (סרט)

תייר מזדמן (אנגלית: The Accidental Tourist) הוא סרט דרמה אמריקאי מ-1988 המבוסס על ספר בעל שם זהה מאת הסופרת האמריקאית אן טיילר אשר בוים על-ידי לורנס קסדן. קסדן עיבד את הספר לקולנוע יחד עם פרנק גלטי. בסרט כיכבו ויליאם הרט, ג'ינה דייוויס וקת'לין טרנר. הסרט היה מועמד לארבעה פרסי אוסקר וג'ינה דייוויס זכתה בקטגוריית שחקנית המשנה הטובה ביותר. פסקול הסרט הולחן על ידי ג'ון ויליאמס.

==הספר עליו מבוסס הסרט==
הספר מאת אן טיילר יצא לאור ב-1985 והיה מועמד לפרס פוליצר וזכה ב- National Book Critics Circle Award וב- Ambassador Book Award. הספר יצא לאור בעברית ב-1987 בהוצאת לדורי בתרגומה של שלומית קדם עם הכותרת תייר בעל כורחו. בהדפסות מאוחרות יותר ניתן לספר השם שניתן לסרט כאשר הופץ בישראל, תייר מזדמן.

==תקציר העלילה==
מייקון לירי (ויליאם הרט) הוא כותב מדריכי תיירים מבולטימור. נישואיו לשרה (קת'לין טרנר) מתפוררים לאחר מות בנם ומייקון נותר לגור בגפו. לאחר שהוא שובר את רגלו בתאונה בביתו עובר מייקון לגור עם שני אחיו ואחותו. במקביל שוכר מייקון עבור כלבו את שירותיה של מיוריאל (ג'ינה דייוויס), מאלפת כלבים אקסצנטרית ואם חד הורית. מייקון מפתח מערכת יחסים רומנטית עם מיוריאל אך לאחר זמן מה משוכנע על ידי שרה לנסות לשקם את נישואיהם.

מייקון מגיע לפריס לצורך עבודתו, שם מפתיעה אותו מיוריאל. היא מציעה להתלוות אליו, אך מייקון דוחה אותה מעליו. מייקון מתחיל לסבול מכאבי גב ומרותק למיטתו. שרה מגיעה לסייע לו ומציעה לו לנצל את שהותם לירח דבש שני. מייקון נעתר אך למחרת מודיע לשרה כי הוא החליט לשוב למיוריאל באומרו לשרה: "לא די עד כמה אתה אוהב מישהו, אלא יותר חשוב מה שאתה, כשאתה נמצא בחברתו". לאחר מכן מצליח לאתר מייקון לאתר את מיוריאל בדרכה לשדה התעופה.

== ביקורת ==
באתר Rotten Tomatoes שמונים אחוז מהביקורות על הסרט חיוביות ובאתר Metacritic קיבל הסרט ציון 53 מתוך 100. מבקר הסרטים רוג'ר איברט העניק לסרט ארבעה כוכבים מתוך ארבעה ושיבח את הופעתו של הרט.

רגינה יערי כתבה על הסרט כי דווקא מיוריאל, המוזרה והבלתי צפויה שהיא "התגלמות הדמיון, הפתיחות והחמלה" היא זו בסופו של דבר סייעה למייקון להתאושש ולשוב לחיים נורמליים. "התייר המזדמן אינו מספר סיפור אהבה אלא סיפור של אדם אבוד המוצא לבסוף את עצמו. זהו סרט הנוגע ממש בעיצוב ה'אני'."

אורלי לובין כתבה בעיתון חדשות כי המסרים של הספר מועברים בשקיפות רבה מדי בסרט, ולמרות שמדובר בסרט מהנה הוא "מייצר אשליה אופטית של איכות".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1988
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטים על סופרים
מרכז תקשו"ב

מרכז תקשו"ב הייתה יחידה טכנולוגית במספן הציוד של חיל הים הישראלי. המרכז הווה בית תוכנה לפיתוח מערכות לחימה מבצעיות, פיתוח מערכות שו"ב (שליטה ובקרה), מערכות תקשורת מבצעיות ומערכות סימולציה וסימולטורים.

במרכז תקשו"ב פותחו מערכות עתירות תוכנה למערך הלוחם בחיל הים: סטי"לים, צוללות, כלי בט"ש, מערך חופי, מסוקים ומטוסים, לוחמה זעירה והדרכה כגון מערכות לוחמה אלקטרונית, מערכות REAL TIME עתירות תוכנה, מערכות נשק, תקשורת, מערכות לחימה תת-מימיות, מערכות דימוי ואימון, מערכות שילוב וניטור תהליכים מבצעיים.

היחידה הורכבה מענפי תוכנה, אלקטרוניקה ושילובים.

ביחידה היו צוותי פיתוח עצמאיים וצוותי פיתוח בתעשייה העוסקים בפיתוח תוכנה בפרויקטים בחזית הטכנולוגיה.

ענפי התוכנה והשילובים ביחידה הורכבו מעתודאים בוגרי הנדסת מחשבים/מדעי המחשב/הנדסת תוכנה ובוגרי קורס תכנות.

בענפי האלקטרוניקה שירתו עתודאי אלקטרוניקה וחשמל אשר מפתחים בשיתוף עם התעשייה את מערכות התקשורת המבצעיות, כלים בלתי מאוישים, תוכניות תקשו"ב למים כלכליים ועוד.

היחידה הייתה כפופה למספן הציוד (מצ"ד), ובראשה עמד קצין בדרגת אלוף-משנה. היחידה שכנה בבסיס מחנה החותרים הסמוך לחיפה.

== היסטוריה ==
"מרכז תקשו"ב" הוקמה בשנת 1999 כפיצול של יחידת ממח"י לשתי יחידות תוכנה: מרכז תקשו"ב (מערכות מבצעיות), וממת"ם (יחידת מערכות מידע, תהליכים ומחשוב). עם פיצול היחידות הפך אל"ם נתן ברק, שהיה מפקד ממח"י, למפקדה הראשון של תקשו"ב.

בשנת 2018 אוחדה היחידה חזרה עם ממת"ם למרכז מפת"ח.

== מפקדי היחידה ==
*אל"ם נתן ברק
*אל"ם אהרון הוברמן
*אל"ם עודד פישר
*אל"ם אסף שפי
*אל"ם גיל בן-עמי
*אל"ם משה קנזין

==קישורים חיצוניים==
*יוסי הטוני, [http://www.pc.co.il/it-news/234052/ איך ה-IT של חיל הים מגן על אסדות הגז?], באתר "אנשים ומחשבים", 1 בפברואר 2017
*ברית אלמוג, [https://web.archive.org/web/20190121064342/http://www.navy.idf.il/994-9115-he/Navy.aspx מהפכת הכלים הבלתי מאוישים קרובה מתמיד], באתר "זרוע הים", 16 בדצמבר 2016
*עמי רוחקס דומבה, [http://www.israeldefense.co.il/he/content/%D7%97%D7%99%D7%9C-%D7%94%D7%99%D7%9D-20-%D7%94%D7%93%D7%95%D7%A8-%D7%94%D7%91%D7%90 חיל הים 2.0 - הדור הבא], באתר "IsraelDefense", 6 באוקטובר 2016
* 
*יוסי הטוני, [http://www.pc.co.il/it-news/194074/ חיל הים מציג: דטה סנטר לכל ספינה], באתר "אנשים ומחשבים", 31 באוגוסט 2015
*יוסי הטוני, [http://www.pc.co.il/it-news/19785/ חיל הים יעלה מערכות שו"ב חדשות על ספינותיו בפרויקט מחשוב שאפתני בהיקף מיליוני שקלים], באתר "אנשים ומחשבים", 20 באוקטובר 2009

קטגוריה:יחידות חיל הים הישראלי
קטגוריה:המחשוב בצה"ל
קטגוריה:צה"ל: יחידות פיתוח וייצור טכנולוגי
יהדות טאיוואן

כנסיית צ'לוצ'יין (車路墘基督教會), אתר מוזיאון [[השואה של טאיוואן.]]
האזכור הראשון לגבי הנוכחות היהודית בטאיוואן מתועד רק החל מאמצע המאה ה-20, כאשר עוד מימיה הראשונים, הקהילה היהודית בטאיוואן היוותה קהילה קטנה יחסית מבחינה מספרית.

הנוכחות היהודית בטאיוואן נחשפה לראשונה לציבור הרחב במהלך שנות ה-50 של המאה ה-20, כאשר טקסי דת יהודיים החלו להתקיים בכנסייה הצבאית של ארה״ב בטאיוואן, כאשר גם לאזרחים טאיוואנים ניתנה האפשרות להשתתף בטקסים אלו.

בשנת 1975, הרב אפרים פרדיננד איינהורן החל לשמש כרב הראשי של הקהילה היהודית באי. איינהורן החל לנהל תפילות בבית הכנסת בטאיוואן כ-5 שנים לאחר הגעתו. עד למותו בשנת 2021 ניהל בית כנסת בטאיפיי שבטאיוואן.

לאור העובדה שמדינת ישראל מקיימת קשרים דיפלומטיים מלאים עם הרפובליקה העממית של סין, הדבר מונע ממנה מלהכיר באופן רשמי בעצמאותה של טאיוואן, לאור הסכסוך ארוך השנים בין שתי המדינות. עם זאת, בחודש מאי 1993 נפתח בתל אביב-יפו "משרד הכלכלה והסחר של טאיפיי" ובחודש אוגוסט של אותה השנה פתחה ישראל בטאיפיי את "משרד הכלכלה והסחר של ישראל", ובכך קיבלו יחסי המסחר בין שתי המדינות גושפנקה.

בקיץ 2011 נחנך בטאיפיי בירת טאייואן מרכז חב"ד, המוכר גם בשם "המרכז היהודי של טאיפיי".

בשנת 2016 התקיים בטייפה לראשונה טקס לציון יום הזיכרון הבינלאומי לשואה ביוזמת נציגות ישראל בטאיוואן. בטקס השתתף גם נשיא טאיוואן מא יינג ג׳ו שנשא דברים.

לפי הערכות, בטאיוואן מתגוררים כיום כ-800 תושבים יהודים, מתוכם 95-90% מתגוררים בטאיפיי.

== נוצרים אוהבי ישראל בטאיוואן ==
בשנת 2002, מוזיאון השואה של טאיוואן נפתח לציבור הרחב בעיר טאינאן. המוזיאון נוסד על ידי צ'או צ'או (בסינית: 卓枝安), כומר טאייואני אשר משתייך לזרם היהדות המשיחית, שנחשב לפי היהדות ולפי הנצרות כזרם בדת הנוצרית. 

== ראו גם ==
* אפרים פרדיננד איינהורן
* יהדות סין

== קישורים חיצוניים ==

* [http://www.jewish.tw/ אתר האינטרנט של בית חב"ד בטאיוואן]
* 
* [http://www.shturem.net/index.php?section=news&id=54259 טייפה, טיוואן: "אף יהודי לא בודד כאן" ■ סובב עולם], אתר שטורעם.נט
* [https://web.archive.org/web/20180803150151/http://www.col.org.il/חדשות_חבד_שביל_החלב_•_פרק_שני_הרפובליקה_הסינית_טאיוואן_104623.html שביל החלב • פרק שני: הרפובליקה הסינית טאיוואן], אתר חב"ד און ליין
* [http://www.taipeitimes.com/News/taiwan/archives/2005/02/14/2003223007 Taipei's Jewish community has deep roots]

== הערות שוליים ==

טאיוואן
טאיוואן
קטגוריה:טאיוואן: דמוגרפיה
קטגוריה:קצרמר תולדות עם ישראל
אופל ג'וניור

אופל ג'וניור (בגרמנית: Opel Junior) היא מכונית עירונית המוגדרת מכונית קונספט בתצורת מכונית סופרמיני, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס.

"אופל ג'וניור" הוצגה לראשונה בתערוכת המכוניות הבינלאומית בפרנקפורט (International Motor Show Germany) בספטמבר 1983.
=="אופל ג'וניר"==

* 3 דלתות האצ'בק
* מקדם גרר - 0.31

==ראו גם==
* אופל
* מכונית קונספט

==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות סופרמיני
ג'וניור
קטגוריה:דגמי מכוניות שהושקו ב-1983
קטגוריה:כלי רכב גרמניים
אתי (שיר)

אתי הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה.<ref></ref> השיר יצא לאור ב-29 בינואר 2018, על ידי חברת התקליטים הליקון, כסינגל הראשון והפותח מתוך האלבום.<ref></ref>

עם יציאתו נכנס השיר אל המקום הראשון במצעד השירים היומי של מדיה פורסט, המקום השישי במצעד השבועי של מדיה פורסט, והמקום הראשון במצעד של רדיו אמצע הדרך.

== רקע וכתיבה ==
השיר נכתב על ידי דיקלה לבדה, והופק על ידה, ועל ידי רוני בראון ועדי רותם. על פי מאקו, מילותיו של השיר מדברות על כך שה-"הזמרת מספרת פה על אתי, השכנה מלמעלה, שמנסה לעזור לה להתגבר על הכאב ולחזור לשגרה."

דיקלה הודיעה ברשתות החברתיות כי השיר יהיה הסינגל הראשון מתוך אלבומה השישי.

== רמיקס ==
ב-26 במרץ 2018, הוציאה דיקלה רמיקס רשמי לשיר, שנעשה על ידי מור דוד. על פי דיקלה, רמיקס זה יצא בדיוק לפני בואו של חג הפסח, כשיר "כשר לפסח" כביכול, עבור קהל המעריצים שלה. בסמוך לכך, פרסמה את עטיפתו הרשמית.

את הרמיקס השני עבור השיר הוציאה דיקלה ב-8 ביוני 2018, לכבוד מצעד הגאווה בתל אביב, אשר התקיים באותה העת.

== וידאו קליפ ==
בסמוך ליציאתו של השיר כסינגל, העלתה דיקלה לערוץ היוטיוב הרשמי שלה ווידאו קליפ עם מילותיו של השיר.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990050436860205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים המבוססים על אנשים אמיתיים
קטגוריה:סינגלים בהוצאת הליקון
1772 בצרפת

שנת 1772 בצרפת הייתה השנה בה ציינה צרפת 785 שנות לאום.

== מנהיגים ==
* לואי החמישה עשר, מלך צרפת

== אירועים חשובים ==
* 12 בפברואר – מגלה הארצות הברטוני-צרפתי מגלה את איי קרגלן שבאוקיינוס הדרומי במהלך המשלחת הצרפתית לחקר אנטארקטיקה.

== נולדו ==
* 7 באפריל – שארל פורייה, פילוסוף צרפתי (נפטר ב-1837)
* 18 באוגוסט – גראו דורוק, גנרל בצבא הצרפתי של נפוליאון וגיבור מלחמה (נפטר ב-1813)

== נפטרו ==
* 21 במרץ – ז'אק-ניקולא בלין, קרטוגרף צרפתי (נולד ב-1703)
* 26 במרץ – שארל-פינו דוקלו, סופר צרפתי (נולד ב-1704)
* 15 ביוני – לואי קלוד דאקן, משורר צרפתי (נולד ב-1694)
* 8 באוקטובר – ז'אן-ז'וזף דה מונדונוויל, כנר ומלחין צרפתי (נולד ב-1711)

==קישורים חיצוניים==

*
1773 בצרפת

שנת 1773 בצרפת הייתה השנה בה ציינה צרפת 786 שנות לאום.

== מנהיגים ==
* לואי החמישה עשר, מלך צרפת

== נולדו ==
* 2 בספטמבר – לואי-אוגוסט-ויקטור קאון דה גייסנס דה בורנמו, איש צבא צרפתי, מרשל צרפת. (נפטר ב-1846)

=== תאריך הלידה חסר ===
* ניקולס ויטון דה סן אליי - גנאלוג צרפתי (נפטר ב-1842)
* שארל לפבוואר דנסוטה - איש צבא (נפטר ב-1822)
* פרנסואה פורנייה-סרלובז - איש צבא (נפטר ב-1827)

== נפטרו ==
=== תאריך הלידה חסר ===
* פיליבר קומרסון, חוקר טבע צרפתי (נולד ב-1727)
* פיליפ באוצ'ה, גאוגרף צרפתי (נולד ב-1700)
* מקסימין דה בומפרט, מושל מרטיניק לשעבר (נולד ב-1698)
* פיליפ דה לה גוויפה, ארכיטקט צרפתי (נולד ב-1715)

==קישורים חיצוניים==

*
נייתן צ'ן

נייתן צ'ן (באנגלית: Nathan Chen; נולד ב-5 במאי 1999) הוא מחליק אמנותי אמריקאי, אלוף אולימפי (בייג'ינג 2022), שלוש פעמים ברציפות אלוף העולם (מילאנו 2018, סאיטאמה 2019 וסטוקהולם 2021), ושש פעמים ברציפות אלוף ארצות הברית (2017–2022) בהחלקה אמנותית על קרח ליחידים. זוכה מדליית כסף וארד אולימפית (בייג'ינג 2022, פיונגצ'אנג 2018) בתחרות הקבוצתית. הוא שיאן העולם בתוכנית הקצרה, בתוכנית החופשית ובמשולב.

==ביוגרפיה==
צ'ן נולד בסולט לייק סיטי שביוטה, הצעיר מבין חמישה ילדים של הטי ואנג וג'ידונג שהיגרו מסין ב-1988. הוא החל להתאמן בהחלקה על קרח בגיל שלוש. ב-2010 זכה באליפות ארצות הברית לנערים בהחלקה אמנותית וב-2011 זכה בתואר בפעם השנייה. ב-2012 זכה באליפות ארצות הברית לנוער, סיים שלישי ב-2013 וזכה שוב ב-2014.

===קריירת בוגרים===
ב-2016 זכה במדליית ארד באליפות ארצות הברית לבוגרים. בשנים 2017–2019 הוא זכה 3 פעמים ברציפות במדליית זהב באליפות ארצות הברית. נוסף לכך, הוא זכה באליפות ארבע היבשות ב-2017, במדליית כסף בגמר הגרנד-פרי ב-2017 ובמדליית זהב בגמר הגרנד-פרי ב-2018.

הוא היה המחליק הראשון בהיסטוריה שרשם חמש קפיצות סיבוביות-מרובעות במקצה אחד.

===2018===
====אלוף עולם====
באולימפיאדת פיונגצ'אנג (2018) זכה צ'ן במדליית ארד בתחרות הקבוצתית וסיים במקום חמישי בתחרות האישית. צ'ן דורג במקום ה-17 בלבד לאחר התוכנית הקצרה, אך בתוכנית הארוכה סיים ראשון לאחר שביצע לראשונה שש קפיצות סיבוביות מרובעות.. חודש לאחר מכן, הוא זכה במדליית זהב באליפות העולם בתוצאה של 321.40 נק', לפי שומה אונו מיפן (273.77 נק') ומיכאיל קוליאדה מרוסיה (272.32 נק').

===2019===
באליפות העולם שנערכה בסיאטמאה יפן ב-23 במרץ 2019 זכה צ'ן בפעם השנייה ברציפות במדליית זהב בתוצאה של 323.42 נק', לפני יוזורו האניו מיפן (300.97 נק') ווינסנט ז'ו מארצות הברית (281.16 נק').

בתחרות הגרנד-פרי קבע שיאי עולם של 224.92 נק' בתוכנית החופשית ו-335.30 נקודות במשולב.
===2022===
באולימפיאדת בייג'ינג זכה במדליית זהב בתחרות יחידים בתוצאה של 332.60 נק', לפני יומה קג'יאמה (310.05 נק') ושומה אונו (293.00 נק'), שניהם מיפן. במהלך התחרות קבע בתוכנית הקצרה שיא עולם של 113.97 נקודות. בתחרות הקבוצתית סיים ראשון וסייע לנבחרת ארצות הברית לזכות במדליית הכסף, אחרי רוסיה ולפני יפן. בעקבות פסילתה של המחליקה הרוסיה קמילה ואליבה בשל אימרוץ, נפסלה נבחרת רוסיה ומדליית הכסף הקבוצתית של צ'ן ונבחרת ארצות הברית צפויה להשתדרג למדליית זהב.

בשנת 2022 נכלל ברשימת טיים 100.<ref></ref>

==קישורים חיצוניים==

* 

* [http://web.icenetwork.com/skaters/profile/nathan_chen נייתן צ'ן] באתר web.icenetwork.com

==הערות שוליים==

קטגוריה:מחליקים אמנותיים על קרח אמריקאים
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:זוכי מדליית כסף אולימפית מארצות הברית
קטגוריה:זוכי מדליית ארד אולימפית מארצות הברית
קטגוריה:אלופים אולימפיים אמריקאים: החלקה אמנותית
קטגוריה:אמריקאים ממוצא סיני
קטגוריה:שיאני עולם אמריקאים
קטגוריה:בוגרי אוניברסיטת ייל
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1999
ארסקין קולדוול

ארסקין קולדוול (באנגלית: Erskine Caldwell; 17 בדצמבר 1903 - 11 באפריל 1987) היה סופר אמריקאי. כתיבתו על עוני, גזענות ובעיות חברתיות בדרום ארצות הברית הביאו לו פרסום רב, אך גם ביקורת רבה מצד אנשים בדרום ארצות הברית שטענו נגד הדרך בה הם הוצגו בספריו.

==ביוגרפיה==
קולדוול נולד בעיירה קטנה בג'ורג'יה, בן יחיד לכומר של פלג דרומי של הכנסייה הפרסביטריאנית ואשתו שהייתה מורה. במהלך ילדותו, נדדה המשפחה ברחבי הדרום בעקבות עבודתו של האב. הוא למד בקולג' נוצרי בדרום קרוליינה, אך לא סיים את לימודיו. הוא עבד בעבודות שונות, בין השאר ככתב באטלנטה ז'ורנל.

בשנת 1929 הוציא את ספרו הראשון, הממזר (The Bastard). שנה לאחר מכן הוציא את Poor Fool. את תהילתו השיג מהספרים "דרך הטבק" שיצא בשנת 1932 וחלקת אלוהים הקטנה שיצא בשנת 1933. בשנות ה-30 הוא ניהל עם אשתו הראשונה, הלן, חנות ספרים במיין. לאחר גירושיו הוא התחתן עם מרגרט ברק-וייט, אותו פגשה במהלך עבודתם המשותפת על הספר "ראית את פניהם" (You Have Seen Their Faces). לאחר שלוש שנות נישואין, בהם גם עבדו ביחד, הם התגרשו.

בשנת 1941 סייר בברית המועצות ושהה באזור סמולנסק בחודשים הראשונים של מבצע ברברוסה. כתב בשובו לארצות הברית את הספר "בדרך לסמולנסק". עד שנת 1965 הוציא יותר מ-40 ספרים שנמכרו ביותר מ-70 מיליון עותקים. הוא סבל מנפיחות בידיים בעקבות הכתיבה במכונת כתיבה ובעקבות זאת עבר ניתוח.

בתחילת 1953 הוא היה הסופר הראשון שתבע הוצאות בישראל על הפרת זכויות יוצרים בכך שתרגמו ומכרו את ספריו ללא קבלת רשות. באותה תקופה, היה זה מנהג רווח בישראל וסופרים נהגו להתייחס לעניין בסלחנות בגלל ההיקף הקטן של האוכלוסייה הקוראת עברית.

==קישורים חיצוניים==

* 
* 
* 
* 

==הערות שוליים==

קטגוריה:סופרים אמריקאים
קטגוריה:עיתונאים אמריקאים
קטגוריה:פרסביטריאנים
קטגוריה:אמריקאים שנולדו ב-1903
קטגוריה:אמריקאים שנפטרו ב-1987
יחסי דנמרק–עיראק

יחסי דנמרק-עיראק הם היחסים הבילטרליים בין דנמרק לבין הרפובליקת העיראקית.

ב-21 במרץ 2003, החליט הפרלמנט הדני לתמוך בפעולה צבאית אמריקאית בעיראק ואף סייעה לארצות הברית בעזרת תרומת נשק ימי למלחמה.

ב-2006, הודיע שר התחבורה העיראקי, סלאם אל-מלכי, על הקפאת היחסים הכלכליים עם חברות דניות ונורווגיות במחאה על קריקטורות מעליבות על עיראק שפורסמו בעיתוני המדינות.

האוכלוסייה העיראקית בדנמרק מונה סביב ה-29,600 עיראקים וכמה ארגונים עיראקים פועלים כיום בקופנהגן.

ב-2006 איש הדת השיעי, איתאללה עלי אל-סיסטאני, גינה את הקריקטורות שפורסמו ביילנדס פוסטן, אך גם התייחס לקיצונים המוסלמים אשר פועלים בשם האסלאם. סיסטאני הדגיש כיצד פעולות קיצוניות לא מוסלמיות משמשות הצדקה לתקוף את האסלאם.

==יחסים דיפלומטים==
דנמרק מחזיקה בשגרירות בבגדאד, משרד מסחר בבצרה וקונסוליה בארביל. מאידך, עיראק מחזיקה בשגרירות בקופנהגן.

==ראו גם==
*יחסי דנמרק–ישראל
*יחסי עיראק-שוודיה
==קישורים חיצוניים==
*[http://www.iraqembassy.dk שגרירות עיראק בקופנהגן] 
*[https://web.archive.org/web/20101222161242/http://www.ambbagdad.um.dk/en/menu/AboutUs שגרירות דנמרק בבגדאד]

==הערות שוליים==
פאסטליין (WWE)

{| class="wikitable" align="left"
|-
! colspan="3" align="center" | פאסטליין
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Raw (2017, 2019–היום)סמאקדאון (2018–היום)
|-
| האירוע הראשון || colspan="2" | פאסטליין 2010
|}
"פאסטליין" (שפירושו בעברית: "הנתיב המהיר" ובאנגלית: Fastlane) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. אירועו הראשון נערך בשנת 2015 כשהוא משמש כתחליף של האירוע "תא ההדחות" (שהוזז לחודש מאי) בחודש פברואר.

השם של האירוע נוצר כתוצאה ממיקומו בלוח השנה של אירועי השלם וצפה של הארגון ומשום שהוא משמש כאירוע בעל השם המתאים לתיאור "הדרך לרסלמניה". בשנים 2015 ו-2016 האירוע נערך בחודש פברואר עד לרגע שבוטל צעד "איחוד התוכניות" בין Raw לסמאקדאון (מה שבעצם יצר את פיצול הארגון לשתי תוכניות שאיפשר לכל תוכנית להיות אחראית על המתאבקים שיהיו בלעדיים אליה) ובשנים לאחר מכן הוזז לחודש מרץ. בשנת 2017 האירוע שימש כאירוע הבלעדי של התוכנית Raw ובשנת 2018 הפך האירוע להיות הבלעדי לתוכנית סמאקדאון.

==תאריכי ואולמות מופעי פאסטליין==
{|class="wikitable" style="margin: 0 auto"
|-
|style="background:#FBB; width:2em"|
|אירוע בלעדי לתוכנית Raw
|-
!
|-
|style="background:#BBF; width:2em"|
|אירוע בלעדי לתוכנית סמאקדאון
|}

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! הקרב המרכזי
|-
| 1 || פאסטליין 2015 || 22 בפברואר 2015 || ממפיס, טנסי || פדקס פורום || דניאל בריאן נגד רומן ריינס בקרב אשר קבע את הטוען לכתר לאליפות ה-WWE העולמית במשקל כבד באירוע רסלמניה 31
|-
| 2 || פאסטליין 2016 || 21 בפברואר 2016 || קליבלנד, אוהיו || קוויקן לואנס ארנה || ברוק לסנר נגד דין אמברוז נגד רומן ריינס בקרב אשר קבע את הטוען לכתר לאליפות ה-WWE העולמית במשקל כבד באירוע רסלמניה 32
|- style="background:#FBB;
| 3 || פאסטליין 2017 || 5 במרץ 2017 || מילווקי, ויסקונסין || בראדלי סנטר || קווין אואנס (א) נגד גולדברג על האליפות האוניברסלית
|- style="background:#BBF;
| 4 || פאסטליין 2018 || 11 במרץ 2018 || קולומבוס, אוהיו || ניישנוייד ארנה || AJ סטיילס (א) נגד קווין אואנס נגד סמי זיין נגד ברון קורבין נגד דולף זיגלר נגד ג'ון סינה בקרב משושה על אליפות ה-WWE
|-
| 5 || פאסטליין 2019 || 10 במרץ 2019 || קליבלנד, אוהיו || קוויקן לואנס ארנה || "המגן" (דין אמברוז, רומן ריינס וסת' רולינס) נגד ברון קורבין, בובי לאשלי ודרו מקינטייר בקרב שלושה נגד שלושה
|-
| 6 || פאסטליין 2021 || 21 במרץ 2021 || סיינט פיטרסברג, פלורידה || טרופיקנה פילד || רומן ריינס (א) נגד דניאל בריאן על האליפות האוניברסלית (אדג' שימש כאוכף החוקים המיוחד)
|-
! colspan="6" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

==הערות שוליים==

קטגוריה:מופעי ה-WWE
מנסורזאורוס

מנסורזאורוס (שם מדעי: Mansourasaurus) הוא סוג של דינוזאור זאורופוד מהענף טיטאנוזאוריה שחי באפריקה בתקופת הקרטיקון העליון, כ-80 מיליון שנה לפני זמננו. הוא נקרא על שם אוניברסיטת מנסורה במצרים, שחוקריה גילו אותו.

מנסורזאורוס היה דינוזאור צמחוני בינוני בעל צוואר ארוך, אך קטן יחסית לזאורופודים: אורכו היה 8–10 מטר ומשקלו כ-5 טון מטרי (משקלו של פיל אפריקני). המאובנים שנתגלו היה של פרט לא בוגר, כך שייתכן שגודלו המרבי היה גדול יותר. מבחינה פילוגנטית הוא קרוב יותר לטיטאנוזאורים מאירופה מאשר לזאורופודים אפריקנים אחרים, מה שמרמז שדינוזאורים מאירופה כן יכלו לעבור לאפריקה בתקופה זו או לפניה.

הוא נתגלה ב-2018 במצרים על ידי צוות פלאונטולוגים שכלל חוקרים מארצות הברית, פלאונטולוגים מצריים בראשות האשם סלאם וציידי מאובנים מקומיים. תגליתו נחשבת לחשובה ביותר, בעיקר עקב הפער הגדול שיש במאובנים משלהי הקרטיקון באפריקה והמחסור בשלדים שלמים. השלד שנתגלה נחשב לשלם יחסית והמאובנים שנתגלו כללו חלקים מהגולגולת, לסת תחתונה, חוליות צוואר, עצם השכם, חלק מעצמות הגפיים הקדמיות וחלקים מעצמות כף הרגל, חוליות הגב וצלעות.

== קישורים חיצוניים ==

* 
* 

== הערות שוליים ==

קטגוריה:בעלי חיים שתוארו ב-2018
קטגוריה:טקסונים שתוארו בידי הישאם סלאם
קטגוריה:ליתוסטרוטיה
קטגוריה:דינוזאורים שחיו בקרטיקון עליון באפריקה
קטגוריה:מאובני טקסונים שתוארו ב-2018
קטגוריה:טקסונים שתוארו בידי צוות פלאונטולוגים
Com Hem

Com Hem הייתה קבוצת תקשורת שוודית שמספקת שירותי תקשורת הכוללים אינטרנט בפס רחב, טלוויזיה בכבלים, טלפון. שמה, 'Com Hem' הוא משחק מילים בשוודית שפירושו "בוא הביתה". בתחילה הוקמה החברה כציבורית, אך כיום היא חברה פרטית, לאחר שנמכרה ל-Telia Digital-tv.

== היסטוריה ==
בשנת 2021, זמן קצר לפני הפסקת פעילות המותג, היו לחברה 135 ערוצים זמינים. החברה הציגה שידורי טלוויזיה דיגיטלית בשנת 1997, ופס רחב המתבסס על רשת הכבלים של החברה בשנת 1999. בשנת 2004 הוצג שירות הטלפון של החברה שהפך אותה לשירות הטריפל הראשון בפריסה ארצית בשוודיה.

לכל משקי הבית המחוברים לרשת של Com Hem גישה לשירותי האינטרנט בפס רחב, לשירות הטלוויזיה ולטלפוניה נייחת. 

לחברה היו כ-1,000 עובדים עם משרדים בסטוקהולם, גטבורג, מאלמה, וסטרוס ובמקומות נוספים בשוודיה. 

בשנת 2011 נרכשה החברה על ידי החברה הפרטית Com Hem. ב-17 ביוני 2014 היא נרשמה בבורסת סטוקהולם. ב-27 באפריל 2017 רכשה Kinnevik, חברת השקעות שוודית, 18.5% מהמניות והפכה לבעלת השליטה הגדולה ביותר ב-Com Hem. 

ב-27 באפריל 2021, הופסק השימוש במותג Com Hem והוא הוחלף ב-Tele2 שמציע את אותם השירותים תחת המותג שלו<ref></ref>. 

== ערוצים אנלוגיים ==

== ערוצים דיגיטליים ==

== ראו גם ==
* Viasat
* Canal Digital

== קישורים חיצוניים ==
* 

== הערות שוליים ==

קטגוריה:חברות שוודיות
קטגוריה:חברות תקשורת אירופאיות
1774 בצרפת

שנת 1774 בצרפת הייתה השנה בה ציינה צרפת 787 שנות לאום.

== מנהיגים ==
* לואי החמישה עשר, מלך צרפת
* לואי השישה עשר, מלך צרפת

== אירועים חשובים ==
* 10 במאי – לואי החמישה עשר ("האהוב"), מלך צרפת, נפטר כתוצאה ממחלת אבעבועות שחורות ואותו יורש נכדו, לואי השישה עשר.

== נולדו ==
* 9 במרץ – לואי אוגוסט סיי, איש עסקים, כלכלן, ומוצא מרבצי הסוכר בקרבת הערים פריז ונאנט (נפטר ב-1840)

== נפטרו ==
* 4 בפברואר – שארל מארי דה קונדומין, גאוגרף, מתמטיקאי ומגלה ארצות צרפתי (נולד ב-1701)
* 24 באפריל – שרה באזנט, אשת חינוך צרפתית (נולדה ב-1745)
* 10 במאי – לואי החמישה עשר, מלך צרפת (נולד ב-1695)
* 30 בנובמבר – ניקולא-פרנסואה דופר דה סן מור, כלכלן וסטטיסטיקאי צרפתי (נולד ב-1711)
* 16 בדצמבר – פרנסואה קוונסיי, כלכלן צרפתי (נולד ב-1694)
* 29 בדצמבר – שארל אובריאן, דוכס קלר (נולד ב-1757)

=== חסר תאריך לידה ===
* ג'סטין פריז - מכובדת צרפתית (נולדה ב-1705)

==קישורים חיצוניים==

*
שמואל חיים (רב)

רבי שמואל חיים (תק"כ 1760 ~ - תר"ב, 1842), מחבר הספר שמן המשחה, היה רבה של קושטא. נפטר בירושלים.

==ביוגרפיה==
למד מפי רבי אליהו פאלומבו, רבי מנחם אשכנזי ורבי רפאל יעקב אסא. היה ראש ישיבה בבאלאט שבטורקיה. שימש כדיין ועסק בסידור גיטין החל משנת תקנ"ח. כאשר נבחר לחכם באשי (סוכות תקצ"ז, 1837) התברר שהוא נתין אוסטרי (למרות שלא היה באוסטריה, אלא קיבל נתינות מתוקף קשריו עם שגריר אוסטריה בטורקיה), ואז פוטר על ידי הממשלה ונשאר כאב בית דין. בבית דינו כיהן גם הרב אליעזר די טולדו.

==ספרו 'שמן המשחה'==
ספרו 'שמן המשחה' (נדפס בקושטא ת"ר; מצוי גם בפרויקט השו"ת) ערוך על פי סדר הרמב"ם, אולם פעמים רבות אינו עוסק בפרשנות הרמב"ם אלא זהו דיון עצמאי, כולל תשובות רבות בהלכה. הגיעו אליו שאלות מכל רחבי תורקיה ומחוצה לה, ואף מקרים ומלונדון.

המחבר מספר שסידר כך את ספרו מפני שבישיבה בה למד בימי שלישי למדו לפי סדר הרמב"ם, אולם את חידושיו בדיני עגונה סידר לפי סדר הטור, מאחר שעניין זה נלמד בישיבה אחרת, בה למדו בימי חמישי לפי סדר הטור אבן העזר.

הספר כולל גם דברי תורה מרבנים אחרים בקושטא ומסורות על מנהגי קושטא, כגון על איסור אכילת קטניות בפסח.

הספר מצוטט רבות בכתבי רבנים אחריו, כגון בשו"ת ציץ אליעזר (חכ"ב סי' י): "בזאת השאלה עצמה מצינו שכבר דן בזה בספר שמן המשחה (לאחד מגדולי קדמוני האחרונים)".

==ספרים שהוציא לאור==
רבי שמואל חיים עסק גם בהוצאה לאור של ספרי חכמי קושטא: ספר 'אם הדרך' מאת רבו, רבי מיכאל אשכנזי, בתוספת הערות משלו הפותחות במילים "א"ש [=אמר שמואל] חיים". ספר 'זכור לאברהם' מאת רבי אברהם ב"ר אביגדור, בתוספת הערות משלו. וספר 'ידיו של משה' מאת רבי משה פרישקו.

==פטירתו==
בערוב ימיו עלה לארץ ישראל, נפטר בירושלים ונטמן בהר הזיתים.

נוסח מצבתו: "מקום קבורת גדול הדור האחרון, הוא הרב המופלא שבסנהדרין בעיר ואם בישראל קושטא יע"א, כמה"ר שמואל חיים בן אסטרוגה זצוק"ל. פעל וחיבר ספר שמן המשחה. נלקח לשמיים מנוחתו עדן ו' חשוון שנת ה'תרב".

==לקריאה נוספת==
שלמה אברהם רוזאניס, קורות היהודים בתורקיה, חלק ו, עמ' 28 - 33.

==הערות שוליים==

קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:רבנים טורקים
קטגוריה:רבנים ספרדיים
קטגוריה:רבנים ארץ-ישראלים
קטגוריה:ירושלים: רבנים
קטגוריה:נושאי משרת חכם באשי של קושטא
הארמייה הרביעית (האימפריה העות'מאנית)

הארמייה הרביעית (בטורקית: Dördüncü Ordu) הייתה ארמיית שדה של צבא האימפריה העות'מאנית, שלחמה במערכה על סיני וארץ ישראל במלחמת העולם הראשונה.

==היסטוריה==
הארמייה הוקמה במקור ב-1887 כחלק מהרפורמות הצבאיות שעברו על צבא האימפריה העות'מאנית לקראת סוף המאה ה-19. בסיסה היה באנטוליה. בעקבות מהפכת הטורקים הצעירים ב-1908 עבר הצבא רפורמה נוספת, והארמייה הרביעית הועברה לקווקז על גבול האימפריה הרוסית. ב-1911 עבר הצבא רפורמה נוספת, אשר במסגרתו הוקמו קורפוסים. הארמייה הרביעית הועברה לבגדאד, וכללה את הקורפוס ה-12 (הדיוויזיות ה-35 וה-36) והקורפוס ה-13 (הדיוויזיות ה-37 וה-38). עם כניסתה של האימפריה העות'מאנית למלחמת העולם הראשונה בספטמבר 1914, הועברה הארמייה להגנה על אזור סוריה ובסיסה היה בדמשק. היא קיבלה תחת פיקודה את הקורפוס ה-8 (הדיוויזיות ה-23 ה-25 וה-27) והקורפוס ה-12 (הדיוויזיות ה-35 וה-36).

זיקי פאשה שימש כמפקד הארמייה מכניסתה של האימפריה העות'מאנית למלחמה ועד נובמבר 1914, עת הוחלף באחמד ג'מאל פאשה. הארמייה נועדה במקור לתקוף את מצרים הבריטית ותעלת סואץ ובחלק מהמסמכים העות'מאניים הרשמיים היא אף נקראת "צבא השחרור של מצרים". עם זאת, המתקפה העות'מאנית על תעלת סואץ נחלה כישלון, חרף הצלחת העות'מאנים לצלוח את התעלה בניסיון הראשון בפברואר 1915, הם נהדפו לאחור לגדה המזרחית של התעלה - חצי האי סיני, ובניסיון השני באוגוסט 1916 כלל לא הגיעו לטווח איום על התעלה בארטילריה. בשלב הבא נלקחה היוזמה ההתקפית על ידי חיל המשלוח המצרי בפיקוד בריטי. מרבית כוחות הארמייה הועברו בהדרגה לחזיתות פעילות יותר, והכוחות הנותרים נאלצו לוותר על פעילות ממשית. בספטמבר 1917 נכללה הארמייה במסגרת קבוצת ארמיות ילדרים, ומונה לה מפקד חדש - כמאל מרסינלי. ב-26 בספטמבר 1918 פורקה הארמייה.

==מפקדים==
* זיקי פאשה (7 בספטמבר 1914 - נובמבר 1914)
* אחמד ג'מאל פאשה (נובמבר 1914 - ספטמבר 1917)
* קאמל מרסינלי (ספטמבר 1917 - 26 בספטמבר 1918)

==לקריאה נוספת==
<div style="direction: ltr;">
*
*
* 
</div>

קטגוריה:ארמיות האימפריה העות'מאנית
קטגוריה:האימפריה העות'מאנית: היסטוריה צבאית